rejauldu/bengali-wikipedia huggingface dataset:
থাম্ব| ১৯৫২ সালে এলিয়ানর রুজভেল্ট লেডি হায়দারী ক্লাবে বক্তব্য দিচ্ছেন  লেডি হায়দারি ক্লাব (১৯২৯) হলো ভারতের হায়দ্রাবাদ প্রদেশের মহিলাদের একটি অভিজাত ক্লাব। ক্লাবটি বর্তমান বশিরবাগের কাছে ওল্ড গান্ধী মেডিক্যাল কলেজে অবস্থিত ছিলো।   ইতিহাস  ১৯২৯ সালে আমিনা হায়দারির মাধ্যমে লেডি হায়দারী ক্লাব শুরু হয়। ক্লাবটির উদ্দেশ্য ছিলো যেন মহিলারা অবাধে টেনিস খেলতে পারেন। আমিনা হায়দারী হলেন স্যার আকবর হায়দারীর স্ত্রী। তিনি নিজামের নির্বাহী পরিষদের সভাপতি ছিলেন। এই ক্লাবটি ভারতীয় ও ব্রিটিশ নারী এবং হায়দ্রাবাদ মহিলা সমিতি ক্লাব কর্তৃক ব্যবহৃত হয়।   ১৯৫২ সালে ক্লাবটিতে সামাজিক কর্মীদের নিয়ে একটি সম্মেলন অনুষ্ঠিত হয়। এই সম্মেলনে বক্তব্য দিতে আসেন এলিয়ানর রুজভেল্ট।   অবকাঠামো   ক্লাব ভবনটির নকশা করেন জেইন ইয়ার জং। এতে একটি বিশেষ প্রবেশদ্বার ছিলো যা পর্দাযুক্ত নারীদের গাড়ী প্রবেশ ও বের হতে পারতো, কিন্তু লোকজন তা দেখতে পেতো না। বড় প্রবেশদ্বারের পরে ছিলো কক্ষ এবং হলরুম। নারীরা সেখানে হাউজি খেলতো। এছাড়া তাশ, ব্যাডমিন্টন, টেনিস ইত্যাদি খেলতো। কেউ কেউ রান্না বা সেলাই এর কাজ শিখতেন। ক্লাব কর্তৃপক্ষ মহিলাদের জন্য একটি বার্ষিক টেনিস টুর্নামেন্ট আয়োজন করতো। এই স্থানে অভিজাত নারীদের বিয়ের আয়োজনও করা হতো। ক্লাব একবার দরিদ্রদের জন্য একটি স্কুল চালু করেছিলো। সেখানে উর্দু, তেলুগু এবং ইংরেজি ভাষার বইবিশিষ্ট একটি গ্রন্থাগার ছিল।    বর্তমান  ক্লাবের ভবনটি ১৯৮৬ সালে গান্ধী মেডিকেল কলেজের অংশ হিসাবে সংযুক্ত করা হয়। কলেজ কর্তৃপক্ষ মনে করেছিলো যে ক্লাবটি যে স্থানে অবস্থিত ছিলো, তা যথাযথ নয়। তাছাড়া ক্লাবটিও তার ভবনকে কলেজের ব্যবহার করার অনুমতি দেয়। ২০১১ সালে ক্লাবটির সদস্য ছিলেন ১২০ জন। সদস্যদের জন্য এর ভবন সংস্কারের প্রয়োজন ছিল।   উল্লেখযোগ্য সদস্য    আমিনা হায়দারী, স্যার আকবর হায়দারীর স্ত্রী, হায়দ্রাবাদের প্রধান মন্ত্রী    রাজকুমারী নিলুফার, নিজাম রাজ পরিবারের রাজকুমারী   তথ্যসূত্র   বিষয়শ্রেণী:হায়দ্রাবাদ রাজ্য বিষয়শ্রেণী:১৯২৯-এ ভারতে প্রতিষ্ঠিত বিষয়শ্রেণী:ভারত ভিত্তিক নারী সংগঠন
জনতা গণতান্ত্রিক দল (তুর্কি: Halkların Demokratik Partisi, এইচডিপি, কুর্দি: Partiya Demokratîk a Gelan) বা জনতার গণতান্ত্রিক দল, তুরস্কের একটি সংখ্যালঘুপন্থী রাজনৈতিক দল। সাধারণত বামপন্থী , দল অংশগ্রহণমূলক ও মৌলবাদী গণতন্ত্র, নারীবাদ, এলজিবিটি+ অধিকার, সংখ্যালঘু অধিকার, যুব অধিকার ও সমতাবাদের উপর জোর দেয়। এটি ইউরোপীয় সমাজতান্ত্রিক দলের (পিইএস) একটি সহযোগী সদস্য ও সমাজতান্ত্রিক আন্তর্জাতিক এর একটি পরামর্শদাতা সদস্য এবং প্রগতিশীল জোটের (পিএ) একটি দল।  তুর্কি রাজনীতিতে বিদ্যমান তুর্কি-কুর্দি বিভাজন এবং অন্যান্য বিদ্যমান বিচার্য বিশেষগুলিকে মৌলিকভাবে চ্যালেঞ্জ করার আকাঙ্খায় এইচডিপি ২০১২ সালে অনেক বামপন্থী আন্দোলনের একটি ইউনিয়ন পিপলস ডেমোক্রেটিক কংগ্রেসের রাজনৈতিক শাখা হিসাবে প্রতিষ্ঠিত হয়েছিল। এইচডিপি কুর্দি ডেমোক্রেটিক রিজিওন পার্টির (ডিবিপি) সঙ্গে জোটবদ্ধ, যাকে প্রায়ই এইচডিপি-এর ভ্রাতৃপ্রতীম দল হিসেবে বর্ণনা করা হয়। ২০১৩ সাল থেকে ২০১৫ সাল পর্যন্ত এইচডিপি তুর্কি সরকার ও কুর্দিস্তান ওয়ার্কার্স পার্টির (পিকেকে) মধ্যে শান্তি আলোচনায় অংশগ্রহণ করে। ক্ষমতাসীন একেপি অভিযোগ করে এইচডিপি- এর পিকেকে- এর সঙ্গে সরাসরি সম্পর্ক রয়েছে।  দলটি একজন চেয়ারম্যান ও একজন চেয়ারওম্যানের সাথে একটি সহ-সভাপতি নেতৃত্বের ব্যবস্থা পরিচালনা করে। দলটি ২০১৪ সালের রাষ্ট্রপতি নির্বাচনে, তার চেয়ারম্যান, সেলাহাতিন দেমিরতাকে সামনে রেখেছিল, যিনি ৯.৭৭% ভোট পেয়েছিলেন। এটি ১০% নির্বাচনের সীমা ছাড়িয়ে যেতে ব্যর্থ হতে পারে এমন শঙ্কা সত্ত্বেও, দলটি পরবর্তী ২০১৫ সালের জুন মাসের সাধারণ নির্বাচনে স্বতন্ত্র প্রার্থী চালানোর পরিবর্তে দলীয় তালিকা সামনে রেখেছিল। প্রত্যাশা ছাড়িয়ে, এটি ১৩.১২% ভোট পায়ে তৃতীয় বৃহত্তম সংসদীয় দল হয়ে উঠেছে। একেপি প্রধানমন্ত্রী ডেভুতোএল্লু দ্বারা ২০১৫ সালের ২৮শে আগস্ট গঠিত অন্তর্বর্তীকালীন নির্বাচনী সরকারের মধ্যে দলটি সংক্ষিপ্তভাবে অংশগ্রহণ করেছিল। এইচডিপি এমপি আলী হায়দার কনকা ও মেসলুম দোজান যথাক্রমে ইউরোপীয় ইউনিয়ন মন্ত্রী ও উন্নয়ন মন্ত্রী হিসাবে দায়িত্ব গ্রহণ করেন।  ২০১৬ সালের তুর্কি অভ্যুত্থান প্রচেষ্টার সাক্ষী এবং সামরিক শক্তির দ্বারা গণতান্ত্রিক শক্তির আগের দমন-পীড়নের দিকে ইঙ্গিত করে, এইচডিপি অভ্যুত্থানের তীব্র বিরোধিতা করে। এইচডিপি'কে প্রথমে উপেক্ষা করা হয়েছিল এবং অভ্যুত্থান-পরবর্তী জাতীয় যুদ্ধবিরতির বাইরে রাখা হয়েছিল, যখন তুর্কিরা গুলেন আন্দোলনের কথিত সদস্যদের লক্ষ্য করে। তুর্কি বিচার বিভাগ ২০১৬ সালের সেপ্টেম্বর থেকে এইচডিপি নির্বাচিত কর্মকর্তাদের প্রতি আন্টি-টেররিজম অভিযোগ দাখিল করা শুরু করে। ২০১৮ সালের মার্চ পর্যন্ত, সাত জন এইচডিপি প্রতিনিধির এমপি মর্যাদা প্রত্যাহার করা হয়েছিল এবং প্রাক্তন চেয়ারম্যান দেমির্তাসহ আরও ছয়জন প্রতিনিধিকে গ্রেপ্তারে করা হয়, যা এইচডিপি'র যোগাযোগ ও রাজনৈতিক দৃশ্যে সক্রিয় থাকার ক্ষমতা ব্যাপকভাবে ব্যাহত করে। ২০২০ সালের ডিসেম্বরে এইচডিপি'র স্থানীয় সরকারের সহ-উপপ্রধান সেলিম কাপলান বলেছিলেন যে "২০১৬ সাল থেকে, আমাদের ২০,০০০ সদস্যকে হেফাজতে নেওয়া হয়েছে এবং আমাদের ১০,০০০ জনেরও বেশি সদস্য ও নির্বাহীদের কারাগারে পাঠানো হয়েছে।" এবং ৪৮ টি পৌরসভা সরকার দখল করেছে।   আরও দেখুন   দিয়ারবাকেরের মায়েরা  তথ্যসূত্র   বহিঃসংযোগ    যুক্তরাজ্যের ২০১৯-এর সরাষ্ট্র দপ্তরের একটি তথ্য যাচাই মিশনের প্রতিবেদন, তুরস্ক: কুর্দি, এইচডিপি ও পিকেকে    বিষয়শ্রেণী:তুরস্কের রাজনৈতিক দল বিষয়শ্রেণী:তুরস্কে কুর্দি ব্যক্তি বিষয়শ্রেণী:ধর্মনিরপেক্ষতাবাদী সংগঠন বিষয়শ্রেণী:সামাজিক গণতন্ত্রী দল বিষয়শ্রেণী:এশিয়ার নারীবাদী দল বিষয়শ্রেণী:চাঙ্কায়া, আঙ্কারা
পাপরিকা বা মিষ্টি লাল মরিচ বা লঙ্কা গুঁড়া হলো ক্যাপসিকাম অ্যানুয়াম প্রজাতির লঙ্কা বা মরিচ গাছের অপেক্ষাকৃত মিষ্টি উপপ্রজাতিগুলির শুকানো লাল লঙ্কা বা মরিচ ফল থেকে প্রস্তুতকৃত মসলা গুঁড়া। ঐতিহ্যগতভাবে এটিকে ক্যাপসিকাম অ্যানুয়াম প্রজাতির লংগাম দলের উদ্ভিদ্গুলি থেকে প্রস্তুত করা হয়। যদিও এই দলে ঝাল মরিচ বিদ্যমান, পাপরিকা প্রস্তুতির সময়ে সাধারণত অপেক্ষাকৃত হালকা ঝাল বা মিষ্টি স্বাদের এবং চিকন ত্বকবিশিষ্ট লঙ্কা বা মরিচ ব্যবহার করা হয়। কোনও কোনও ভাষায় "পাপরিকা" শব্দটি দিয়ে শুধু মিষ্টি লাল লঙ্কা বা মরিচের গুঁড়াই নয়, বরং মরিচের গাছ ও গ্রোসাম দলের মরিচ ফলগুলিকেও (যেমন ঘণ্টা মরিচ) বোঝানো হয়ে থাকে।  পাপরিকা গুঁড়া বানাতে যে মরিচগুলি ব্যবহার করা হয়, সেগুলি প্রথম উত্তর আমেরিকা মহাদেশে উৎপত্তি লাভ করে। বিশেষ করে মধ্য মেক্সিকোতে এগুলি বহু শতাব্দী ধরে চাষ হয়ে আসছে। এই মরিচগুলি পরবর্তীতে ১৬শ শতকে স্পেনীয় জাহাজগুলি পুরাতন বিশ্বে আমদানি করে নিয়ে আসে। পাপরিকা বিবিধ রন্ধনশৈলীর বিভিন্ন রান্নার পদে স্বাদবর্ণগন্ধবর্ধক দ্রব্য হিসেবে ব্যবহার করা হয়।  ইবেরীয় উপদ্বীপ থেকে পাপরিকা বাণিজ্য আফ্রিকা ও এশিয়া মহাদেশে বিস্তারলাভ করে। উসমানীয় সাম্রাজ্যের শাসনামলে এটি বলকান উপদ্বীপ হয়ে মধ্য ইউরোপে পৌঁছায়। মধ্য ইউরোপে উসমানীয়দের শাসনামল থেকেই এটি উপস্থিত ছিল, তবে কেবল ১৯শ শতকের শেষভাগে এসে এটি হাঙ্গেরিতে জনপ্রিয় হয়ে ওঠে। হাঙ্গেরিতে এটির নাম দেওয়া হয় "পাপরিকা"। "পাপরিকা" নামটি তাই হাঙ্গেরীয় ভাষা থেকে এসেছে। হাঙ্গেরিতে তৎকালীণ বুদা (বর্তমান বুদাপেশ্‌ৎ বা বুদাপেস্ট নগরী) নগরীতে বসবাসরত তুর্কি সম্প্রদায়ের লোকেরা ১৬শ শতকে এই মসলার গুঁড়াটি বানাতো। তখন এটি বেশ ঝাল ছিল। পরে হাঙ্গেরীয় ভাষা থেকে বিশ্বের অন্যান্য বহু ভাষাতে (ইংরেজি, ফরাসি, ইত্যাদি পশ্চিমা ভাষা) মসলা গুঁড়াটি "পাপরিকা" নামেই পরিচিতি লাভ করে। তবে স্পেনীয় ভাষায় ১৬শ শতক থেকে আজ পর্যন্ত এই মসলা গুঁড়াটি পিমেন্তন নামে পরিচিত, এবং পশ্চিম স্পেনের এস্ত্রেমাদুরা অঞ্চলের রন্ধনশৈলীতে এটি খুবই সাধারণ একটি রান্নার উপাদান।  পাপরিকা মিষ্টি-মৃদু কিংবা ঝাল হতে পারে এবং দেশভেদে এর স্বাদ ভিন্ন হতে পারে। তবে পাপরিকা যে মরিচ গাছগুলি থেকে তৈরি হয়, সেগুলিই সবই মিষ্টি প্রকারের মরিচ ফল উৎপাদন করে থাকে। মিষ্টি পাপরিকা গুঁড়া প্রধানত ফলত্বক থেকে তৈরি করা হয় এবং অর্ধেকের বেশি বীজ সরিয়ে ফেলা হয়। অন্যদিকে অপেক্ষাকৃত ঝাল পাপরিকা গুঁড়াতে বীজ, কাণ্ড, গর্ভফুল ও বৃত্যাংশ থাকে। পাপরিকাতে অবস্থিত ক্যারোটিনয়েডের পরিমাণের উপর ভিত্তি করে এর রঙ লাল, কমলা বা হলুদ হতে পারে।  তথ্যসূত্র  বিষয়শ্রেণী:মরিচ বিষয়শ্রেণী:ঔষধি উদ্ভিদ বিষয়শ্রেণী:হাঙ্গেরীয় রন্ধনশৈলী বিষয়শ্রেণী:বসনীয় ও হার্জেগোভেনীয় রন্ধনশৈলী বিষয়শ্রেণী:ম্যাসেডোনীয় রন্ধনশৈলী বিষয়শ্রেণী:মরোক্কান রন্ধনশৈলী বিষয়শ্রেণী:পর্তুগিজ রন্ধনশৈলী বিষয়শ্রেণী:সার্বীয় রন্ধনশৈলী বিষয়শ্রেণী:স্পেনীয় রন্ধনশৈলী বিষয়শ্রেণী:তুর্কি রন্ধনশৈলী বিষয়শ্রেণী:বসনিয়া ও হার্জেগোভিনা রন্ধনশৈলী বিষয়শ্রেণী:বুলগেরীয় রন্ধনশৈলী বিষয়শ্রেণী:মরক্কোর রন্ধনশৈলী
ভি. আনবালাগান হলেন একজন ভারতীয় রাজনীতিবিদ, যিনি দ্রাবিড় মুনেত্র কড়গমের রাজনীতির সাথে যুক্ত ছিলেন। ১৯৮৯ এবং ১৯৯৬ সালে তিনি তামিলনাড়ু বিধানসভায় চেয়্যার বিধানসভা কেন্দ্রের বিধায়ক হিসেবে নির্বাচিত হয়েছিলেন।1989 Tamil Nadu Election Results, Election Commission of India1996 Tamil Nadu Election Results, Election Commission of India  তথ্যসূত্র  বিষয়শ্রেণী:ভারতীয় রাজনীতিবিদ বিষয়শ্রেণী:দ্রাবিড় মুনেত্র কড়গমের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:তামিলনাড়ু বিধানসভার সদস্য ১৯৮৯-১৯৯১ বিষয়শ্রেণী:তামিলনাড়ু বিধানসভার সদস্য ১৯৯৬-২০০১
180px|right আসাদ চৌধুরী (জন্মঃ ১১ ফেব্রুয়ারি, ১৯৪৩) বাংলাদেশের একজন প্রখ্যাত কবি ও সাহিত্যিক। তিনি মনোগ্রাহী টেলিভিশন উপস্থাপনা ও চমৎকার আবৃত্তির জন্যও জনপ্রিয়। সাহিত্যের বিভিন্ন শাখায় তাঁর পদচারণা। কবিতা ছাড়াও তিনি বেশ কিছু শিশুতোষ গ্রন্থ, ছড়া, জীবনী ইত্যাদি রচনা করেছেন। কিছু অনুবাদকর্মও তিনি সম্পাদন করেছেন। ১৯৮৩ খ্রিস্টাব্দে তাঁর রচিত বাংলাদেশের মুক্তিযুদ্ধ শীর্ষক বিশেষভাবে উল্লেখযোগ্য গ্রন্থটি প্রকাশিত হয়।  তিনি একজন বাংলা একাডেমী পুরস্কার পুরস্কারপ্রাপ্ত কবি। তাঁর কবিতা গীতিময় এবং ছন্দোদ্ভাসিত। তাঁর ব্যঙ্গার্থক কবিতা 'কোথায় পালালো সত্য' একটি জনপ্রিয় পদ্য। সভ্যতার প্রযুক্তিগত উন্নয়নের পাশাপাশি গত কয়েক দশকে মানবিক মূল্যবোধের যে করুণ অধোগতি, তারই প্রেক্ষাপটে একটি কবিতায় তিনি আক্ষেপ করেছেন -  আসাদ চৌধুরী ১৯৪৩ সালের ১১ ফেব্রুয়ারি বরিশালের মেহেন্দিগঞ্জ উপজেলার উলানিয়ায় জন্মগ্রহণ করেন। তাঁর পিতার নাম মোহাম্মদ আরিফ চৌধুরী এবং মাতার নাম সৈয়দা মাহমুদা বেগম। আসাদ চৌধুরীর স্ত্রীর নাম সাহানা বেগম।  আরও পড়ুন... • সংরক্ষাণাগার
২০০৮ অলিম্পিক গেমসে পুরুষদের ৩০০০মিটার স্টিপলচেজ প্রতিযোগিতা আগস্টের ১৬ থেকে ১৮ তারিখের মধ্যে অনুষ্ঠিত হয় বেইজিং অলিম্পিক স্টেডিয়ামে।  যোগ্যতানির্ণায়ক মাপকাঠি ছিল ৮:২৪.৬০সেকেন্ড (A মান) এবং ৮:৩২.০০সেকেন্ড (B মান)।  গ্রীসের অ্যাথেন্সে অনুষ্ঠিত ২০০৪ অলিম্পিকে রৌপ্য পদক জয়ী ব্রিমিন কিপরুতো টানা সপ্তম কেনীয় দৌড়বীর হিসাবে এবারো এই বিভাগে জয় লাভ করেন। ১৯৬৮সাল থেকে ৩০০০মিটার স্টিপলচেজে কেনিয়া এযাবৎ সর্বমোট ৯টি স্বর্ণপদক জিতেছে। তবে বিজয়ীদের কেউই পরের বার নিজের খেতাব রক্ষা করতে পারেননি।   রেকর্ড  এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।  এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।   ফলাফল  এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -   DNS = শুরু করেননি (did not start)  DNF = শেষ করেননি (did not finish)  DSQ = অপসৃত (disqualification)   PB = ব্যক্তিগত সেরা (personal best)  SB = মরশুম সেরা (season best)  NR = জাতীয় রেকর্ড (national record)  CR = মহাদেশীয় রেকর্ড (continental record)  OR = অলিম্পিক রেকর্ড (olympic record)  WR = বিশ্ব রেকর্ড (world record)   রাউন্ড ১  প্রত্যেক হিটের প্রথম চারজন (Q) ও সবমিলিয়ে পরবর্তী সেরা তিনজনকে (q) নিয়ে ফাইনাল অনুষ্ঠিত হয়।  হিটস্থানপ্রতিযোগীরাষ্ট্রসময়টিকা১১ বুয়াব্দেল্লা তাহরি  ৮:২৩.৪২Q১২ ব্রিমিন কিপরোপ কিপরুতো  ৮:২৩.৫৩Q১৩ আব্দেলকাদের হাকলাফ  ৮:২৩.৬২Q১৪ তারেক মুবারক তাহের  ৮:২৩.৬৬Q১৫ নাহোম মেসফিন  ৮:২৩.৮২ ১৬ ইলদার মিনশিন  ৮:২৬.৮৫ ১৭ টমাস জাইমকোউইয়াক  ৮:২৯.৩৭ ১৮ রাবিয়া মাকলুফি  ৮:২৯.৭৪ ১৯ ইয়োশিতাকা ইওয়ামিজু  ৮:২৯.৮০১১০ ভ্যালেরিজ জোলনেরোভিক্স  ৮:৩৭.৬৫ ১১১ আলবের্তো পাওলো  ৮:৩৯.১১ ১১২ রুবেন পালোমেক  ৮:৫৮.৫০ ১ ম্যাটিও ভিলানি  DNF২১ ইয়াকব জারসো  ৮:১৬.৮৮Q, PB২২ মেহেদি মেখিসি-বেনাব্বাদ  ৮:১৬.৯৫Q, SB২৩ অ্যান্থনি ফ্যামিগলিয়েত্তি  ৮:১৭.৩৪Q, PB২৪ এজেকিয়েল কেম্বোই  ৮:১৭.৫৫Q২৫ মুস্তাফা মোহামেদ  ৮:১৭.৮০ q২৬ ইউসেফ আব্দি  ৮:১৭.৯৭q, PB২৭ আয়ন লুচিয়ানভ  ৮:১৮.৯৭q, NR২৮ বোজান বুক  ৮:২১.২৪২৯ ব্রাহিম তালেব  ৮:২৩.০৯ ২১০ অ্যান্ড্রু লেমনসেলো  ৮:৩৬.০৬২১১ ঊইলিয়াম নেলসন  ৮:৩৬.৬৬ ২১২ হোসে লুই ব্ল্যাঙ্কো  ৮:৩৭.৩৭ ২১৩ আলি আহমেদ আল-আমরি  ৯:০৯.৭৩ ২ জুক্কা কেস্কিসালো  DNS৩১ রুবেন রামোলেফি  ৮:১৯.৮৬Q, PB৩২ রিচার্ড কিপকেম্বোই মাটিলং  ৮:১৯.৮৭Q৩৩ বেঞ্জামিন কিপলাগাত  ৮:২০.২২Q৩৪ আবুবকর আলি কামাল  ৮:২১.৮৫Q৩৫ এলিসেও মার্টিন  ৮:২৩.১৯SB৩৬ হামিদ এজিন  ৮:২৭.৪৫ ৩৭ ভিনসেন্ট জুয়াউই ড্যান্ড্রিউ  ৮:২৭.৯১৩৮ রোবা গ্যারি  ৮:২৮.২৭৩৯ জোশুয়া ম্যাকঅ্যাডামস  ৮:৩৩.২৬৩১০ পাভেল পোটাপোভিচ  ৮:৩৬.২৯৩১১ পিটার ডেসমেট  ৮:৩৭.৯৯ ৩১২ হালিল আক্কাস  ৮:৪৪.৭০৩১৩ ইতাই ম্যাগ্গিডি  ৯:০৫.০২  Legend: Q=Qualified top 4 in heat; q=Qualified by time; DNF=Did Not Finish; DNS=Did Not Start;DQ=Disqualified; NR=National Record; PB=Personal Best; SB'''=Season Best   ফাইনাল    ক্রম প্রতিযোগী রাষ্ট্র সময় টিকা   ব্রিমিন কিপরোপ কিপরুতো    ৮:১০.৩৪  SB   মেহেদি মেখিসি-বেনাব্বাদ    ৮:১০.৪৯  PB   রিচার্ড কিপকেম্বোই মাটিলং    ৮:১১.০১    ৪  ইয়াকব জারসো   ৮:১৩.৪৭  NR ৫  বুয়াব্দেল্লা তাহরি    ৮:১৪.৭৯  ৬  ইউসেফ আব্দি    ৮:১৬.৩৬  PB ৭  এজেকিয়েল কেম্বোই    ৮:১৬.৩৮  ৮  আবুবকর আলি কামাল    ৮:১৬.৫৯   ৯  বেঞ্জামিন কিপলাগাত    ৮:২০.২৭    ১০  মুস্তাফা মোহামেদ    ৮:২০.৬৯    ১১  তারেক মুবারক তাহের    ৮:২১.৫৯  ১২  আয়ন লুচিয়ানভ    ৮:২৭.৮২  ১৩  অ্যান্থনি ফ্যামিগলিয়েত্তি    ৮:৩১.২১  ১৪  রুবেন রামোলেফি    ৮:৩৪.৫৮  ১৫  আব্দেলকাদের হাকলাফ    ৯:০২.০৬    তথ্যসূত্র   বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়া
যেসব ছায়াপথের কেন্দ্র পুরো ছায়াপথের তুলনায় বেশি সক্রিয় এবং উজ্জ্বল তাদেরকে সক্রিয় ছায়াপথ কেন্দ্রীন বলা হয়। এ ধরনের ছায়াপথ কর্তৃক উৎপাদিত শক্তির বৃহদাংশ তার সাধারণ উপাদানগুলো থেকে আসে না। অর্থাৎ এদের মধ্যস্থিত তারা, ধূলিকণা এবং আন্তঃছায়াপথীয় মাধ্যম মোট বিকিরণের খুব বেশি অংশ বিকিরণ করে না। এই শক্তি ছায়াপথের ধরনের উপর নির্ভর করে বিভিন্ন তড়িচ্চুম্বকীয় বর্ণালী, যেমন অবলোহিত, রেডিও তরঙ্গ, অতিবেগুনী, এক্স রশ্মি এবং গামা রশ্মি হিসেবে নিঃসারিত হয়।  এ ধরনের ছায়াপথের নাম হিসেবে এজিএন শব্দটি বহুল ব্যবহৃত হয়। এর পূর্ণরুপ হল: Active Galactic Nuclei বা সক্রিয় ছায়াপথ কেন্দ্রীন। কারণ এই ছায়াপথগুলো এর কেন্দ্রে অবস্থিত একটি বদ্ধ অঞ্চল থেকে প্রচুর শক্তি পায়।   আবিষ্কারের ইতিহাস  thumb|হাবল স্পেস টেলিস্কোপ দ্বারা পর্যবেক্ষণকৃত কোয়েসার ৩সি ২৭৩  ১৯০৮ সালে মার্কিন জ্যোতির্বিজ্ঞানী এডওয়ার্ড এ. ফ্যাথ অনেক উজ্জ্বল ছায়াপথের কেন্দ্রে বিশোষণ রেখার অস্তিত্ব প্রমাণ করেন। এই ছায়াপথগুলোকে তখন ডাকা হতো স্পাইরাল নেবুলা বা কুণ্ডলাকার নীহারিকা। কারণ তখনও হাবল আসেননি এবং যথারীতি আমাদের ছায়াপথের মত অনেক তারা সমষ্টি যে রয়েছে তা আবিষ্কৃত হয়নি। পরবর্তীতে ফ্যাথ আবার এনজিসি ১০৬৮ নামক ছায়াপথটির বর্ণালিতে গুরুত্বপূর্ণ নিঃসরণ রেখা খুঁজে পান যা বেশ অস্বাভাবিক। ১৯২৬ সালে এডুইন হাবল তিনটি ছায়াপথের বর্ণালিতে গ্রহীয় নীহারিকা তথা প্ল্যানেটারি নেবুলার মত বৈশিষ্ট্য দেখতে পান।  ১৯৪৩ সালে মার্কিন জ্যোতির্বিজ্ঞানী কার্ল সিফার্ট ৬ টি ছায়াপথের অত্যন্ত ঘন ও উজ্জ্বল কেন্দ্রের বর্ণালী বিশ্লেষণ করেন। তিনি এসব বর্ণালিতে বিশোষণ রেখার চেয়ে বড় নিঃসরণ রেখা দেখতে পান, নিঃসরণ রেখাগুলো আবার পরমাণুর বিভিন্ন আয়নীকরণ অবস্থার কারণে সৃষ্টি হয়েছে বলে জানা গিয়েছিল। এই ছায়াপথগুলোকেই বর্তমানে সিফার্ট ছায়াপথ বলা হয়। ১৯৬৩ সালে ক্যালটেকে কর্মরত নেদারল্যান্ডের জ্যোতির্বিজ্ঞানী মার্টিন শ্মিট ৩সি ২৭৩ নামে একটি এজিএন আবিষ্কার করেন পরবর্তীকালে যার নাম হয় কুয়েসাই-স্টেলার রেডিও সোর্স (কিউএসও) বা সংক্ষেপে কোয়েজার। তিনি এই কোয়েজারের বর্ণালীতে হাইড্রোজেন বালমার শ্রেণীর নিঃসরণ রেখা দেখতে পান। বস্তুটির লাল সরণের পরিমাণ ছিল ০.১৬। কোয়েজার আবিষ্কারের জন্য মার্টিন শ্মিট যথেষ্ট খ্যাতি অর্জন করেন, টাইম ম্যাগাজিনের প্রচ্ছদে তার ছবি ছাপা হয়। তিনি বালমার শ্রেণীর আলফা, বিটা এবং গামা তিনটি রেখাই খুঁজে পেয়েছিলেন।   এজিএন গবেষণার কালপঞ্জি   ১৯০৮ - লিক মানমন্দিরে এডওয়ার্ড ফ্যাথ সিফার্ট ছায়াপথের প্রথম দৃশ্যমান আলোকীয় বর্ণালী আবিষ্কার করেন।   শ্রেণিবিভাগ  তিনটি প্যারামিটার দ্বারা সক্রিয় ছায়াপথ কেন্দ্রীনের শ্রেণিবিন্যাস করা হয়: আলোকীয় পরিবর্তনশীলতা (optical variability), বেতার নিঃসরণ (radio emission) এবং বর্ণালী সারির প্রস্থ (spectral line width)।   আরও দেখুন   কোয়াসার  রেডিও ছায়াপথ  সেফার্ট ছায়াপথ  ব্লাজার  কৃষ্ণগহ্বর  বিষয়শ্রেণী:ছায়াপথ
রুহি দিলীপ সিং (জন্ম: ১২ অক্টোবর ১৯৯৫) একজন ভারতীয় অভিনেত্রী, প্রাক্তন মিস ইন্ডিয়া এবং মডেল, যিনি মূলত হিন্দি চলচ্চিত্র এবং টেলিভিশনে অভিনয় করেন। রুহি এমি-মনোনীত ডকুমেন্টারি দ্য ওয়ার্ল্ড বিফোর হার-এ অভিনয়ে করেছেন এবং ওয়েব ধারাবাহিক চক্রব্যূহ এবং রানাওয়ে লুগাই-এ তার অভিনয়ের জন্য প্রশংসিত হয়েছিলেন।  তি সালমিনা মিস ইন্ডিয়া কর্তৃক আন্তর্জাতিকভাবে ভারতের প্রতিনিধিত্ব করার জন্য নির্বাচিত হন। তিনি নাট্য চলচ্চিত্র ক্যালেন্ডার গার্লস (২০১৫)-এ অভিনয়ের মাধ্যমে চলচ্চিত্রে অভিষেক করেন। অতি সম্প্রতি, তিনি রানাওয়ে লুগাই-এ তার অভিনয়ের জন্য ফিল্মফেয়ার ওটিটি পুরস্কার ২০২১-এ শ্রেষ্ঠ অভিনেতা (নারী) বিভাগে মনোনীত হয়েছেন।   প্রারম্ভিক জীবন এবং পটভূমি  রুহি সিং ভারতের রাজস্থানের জয়পুরে জন্মগ্রহণ করেন এবং সেখানেই বেড়ে ওঠেন।   মিডিয়া  রুহি দ্য টাইমস মোস্ট ডিজায়ারেবল উইমেন তালিকায় ২০১৪ সালে ২৫ নম্বরে, ২০১৫ সালে ২৩ নম্বরে, ২০১৬ সালে ৩৬ নম্বরে, ২০১৭ সালে ৪১ নম্বরে, ২০১৮ সালে ৪৩ নম্বরে এবং ২০২০ সালে ৯ নম্বরে স্থান করে নিয়েছিলেন।   চলচ্চিত্রের তালিকা   বছর শিরোনাম ভূমিকা ভাষা মন্তব্য ২০১২ দ্য ওয়ার্ল্ড বিফোর হার স্বভূমিকায় ইংরেজি তথ্যচিত্র ২০১৫ ক্যালেন্ডার গার্লস ময়ূরী চৌহান হিন্দি ২০১৬ ইশক ফরেভার রিয়া হিন্দি ২০১৭ বঙ্গু জননী তামিল ২০২১ মোসাগাল্লু মোহিনী তেলুগু   ওয়েব ধারাবাহিক   বছর শিরোনাম ভূমিকা প্ল্যাটফর্ম  ২০১৮ স্পটলাইট দিয়া সরকার ভিউ ২০১৯ পারছায়ে জি৫  অপারেশন কোবরা রিয়া শর্মা ইরোস নাও  ২০২১ ব্যাং ব্যাং মীরা এএলটি বালাজী এবং জি৫  চক্রব্যূহ সাগরিকা পুরোহিত এমএক্স প্লেয়ার রানাওয়ে লুগাই বুলবুল   সঙ্গীত ভিডিও  + বছর শিরোনাম সঙ্গীতশিল্পী লেবেল সূত্র ২০১৬ দো চার দিন রাহুল বৈদ্য টি-সিরিজ  ২০২০ মাঙ্গি দুয়ায়ে রাঘব চৈতন্য সেলিম-সুলেমান  ২০২১ দে ইজাজাত ইশান খান বিলিভ মিউজিক    তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:রাজস্থানের নারী মডেল বিষয়শ্রেণী:জয়পুরের অভিনেত্রী
মেগা জোন  একটি ভিডিও গেম ভিত্তিক ম্যাগাজিন যা ১৯৮৯ থেকে অক্টোবর ১৯৯৫ পর্যন্ত নিয়মিত প্রকাশ হত। ম্যাগাজিনটি অস্ট্রেলিয়ার এলউড থেকে প্রকাশিত হত। প্রথমদিকে মেগা জোন ম্যাগাজিন দ্বি-মাসিক বের হত এবং নিবন্ধের বিষয়বস্তু ছিলো বহুবিধ। পরে এটিকে মাসিক হিসেবে প্রকাশ করা হয়। এর বিষয়বস্তুতেও পরিবর্তন আসে। জুন ১৯৯৩ থেকে শুধু সেগা সফটওয়ার নিয়ে নিবন্ধ বের করা হয়। ১৯৯৫ সালের অক্টোবর মাস থেকে ম্যাগাজিনটি বিভিন্ন কারণে বন্ধ হয়ে যায়। মেগা জোনের সর্বমোট ৫৬ টি সংখ্যা প্রকাশিত হয়েছিলো।   বহিঃসংযোগ   History of Megazone at Perfectconversion.net.  MegaZone at SegaRetro.org.  Megazone at Australian Gaming Database.  বিষয়শ্রেণী:অস্ট্রেলিয়ার ম্যাগাজিন বিষয়শ্রেণী:মাসিক ম্যাগাজিন বিষয়শ্রেণী:১৯৮৯-এ প্রতিষ্ঠিত বিষয়শ্রেণী:ভিডিও গেম ম্যাগাজিন বিষয়শ্রেণী:১৯৮৮-এ প্রতিষ্ঠিত ম্যাগাজিন বিষয়শ্রেণী:অস্ট্রেলিয়ার বিলুপ্ত ম্যাগাজিন বিষয়শ্রেণী:ভিক্টোরিয়া (অস্ট্রেলিয়া) এর গণমাধ্যম বিষয়শ্রেণী:অস্ট্রেলিয়ার মাসিক ম্যাগাজিন
পারভাঙ্গুড়া ইউনিয়ন বাংলাদেশের রাজশাহী বিভাগের পাবনা জেলার ভাঙ্গুরা উপজেলার অন্তর্গত একটি ইউনিয়ন।   ভূগোল  এটি ভাঙ্গুরা উপজেলা দক্ষিণ অংশে অবস্থিত। এটি বড়াল নদীর তীরে অবস্থিত।   প্রশাসন  পারভাঙ্গুড়া ইউনিয়নে আটটি গ্রাম রয়েছে। এগুলি হল পারভাঙ্গুড়া, পাথরঘাটা, ভেড়ামারা, হাটগ্রাম, কালিকাদহ, পাটুলিপাড়া, কাশিপুর এবং রাঙ্গালিয়া। ইউনিয়ন পরিষদ ভবনটি ভেড়ামারাতে অবস্থিত।   জনসংখ্যা   পাটুলী পাড়া - ২,০৫২ জন  টলটলিয়া পাড়া - ৩৪০ জন  কাশিপুর - ৮৪০ জন  রাঙ্গালিয়া - ১২৪৫ জন  হাটগ্রাম - ৭৯৪ জন  কালিকাদহ - ৮৯২ জন  চক্র পারা - ৭৮০ জন  চর পাড়া - ১০১২ জন  ভেড়ামারা - ৮৭০ জন  পাথর ঘাটা - ৩,২৪০ জন  পার-ভাঙ্গুড়া - ৩০৫৭ জন     তথ্যসূত্র   বিষয়শ্রেণী:ভাঙ্গুড়া উপজেলার ইউনিয়ন
হারাগাছ বাংলাদেশের রংপুর জেলার একটি মেট্রোপলিটন থানা। এটি রংপুর সিটি কর্পোরেশনের আওতাধীন।   প্রতিষ্ঠাকাল  ২০১২ খ্রিস্টাব্দের ২৮ জুন রংপুর সিটি কর্পোরেশন প্রতিষ্ঠিত হলে  হারাগাছ থানাসহ মোট ৬টি মেট্রোপলিটন থানার অধীনে সম্পূর্ণ সিটি কর্পোরেশনকে ৩৩টি ওয়ার্ডে বিভক্ত করা হয়।   অবস্থান ও সীমানা  রংপুর সিটি কর্পোরেশনের উত্তর-পূর্বভাগে হারাগাছ থানার অবস্থান। এর উত্তরে গংগাচড়া উপজেলা, পশ্চিমে পরশুরাম থানা ও কোতোয়ালী থানা, দক্ষিণে মাহিগঞ্জ থানা এবং পূর্বে কাউনিয়া উপজেলা ও লালমনিরহাট জেলার লালমনিরহাট সদর উপজেলা অবস্থিত।   প্রশাসনিক এলাকা  বর্তমানে হারাগাছ থানার আওতাধীন রংপুর সিটি কর্পোরেশনের এলাকাসমূহ হল:  ৭নং ওয়ার্ড  ৮নং ওয়ার্ড  ৯নং ওয়ার্ড  হারাগাছ পৌরসভা  ১নং সারাই ইউনিয়ন (কাউনিয়া উপজেলা)   আরও দেখুন   রংপুর সিটি কর্পোরেশন  রংপুর সদর উপজেলা  কাউনিয়া উপজেলা  রংপুর জেলা   তথ্যসূত্র    বহিঃসংযোগ   বিষয়শ্রেণী:রংপুর সিটি কর্পোরেশনের থানা
আরিফ আগা মসজিদ হলো এডিরনে এর কেন্দ্রে অবস্থিত একটি মসজিদ। এটি ১৫শ শতকে আরিফ আগা দ্বারা নির্মিত।  আরিফ আগা মসজিদ সাধারণত কুনবেদ মসজিদ নামে পরিচিত। এই মসজিদটি কাটা পাথর দিয়ে নির্মিত ও বর্গাকার পরিকল্পনায় তৈরি। এটি দক্ষিণ থেকে উত্তরে ঢালু জমিতে অবস্থিত। মসজিদের মিনারেট পশ্চিম কোণে অবস্থিত।  মসজিদটি ১৯৯২ সালে আঞ্চলিক ফাউন্ডেশন ডিরেক্টরেট দ্বারা মেরামত করা হয়েছিল এবং ১৯৯৩ সালে আরাধনার জন্য পুনরায় উদ্বোধন করা হয়েছিল।   References    See also   এডিরনের ঐতিহাসিক মসজিদের তালিকা  বিষয়শ্রেণী:এডিরনের মসজিদ
গোডবি মারউডের স্যামুয়েল লো (আনুমানিক ১৬৯৩-১৭৩১) ছিলেন একজন ব্রিটিশ রাজনীতিবিদ যিনি ১৭১৮ থেকে ১৭৩১ সাল পর্যন্ত হাউস অফ কমন্সে বসেছিলেন।  লো ছিলেন গোডবি মারউডের হেনরি লো এবং তার স্ত্রী এলিজাবেথ লং-এর পুত্র, যিনি জ্যামাইকার স্যামুয়েল লং-এর কন্যা এবং চার্লস লং এর ভাগ্নে ছিলেন। তিনি ১৭১০ সালের ২১ এপ্রিল ১৬ বছর বয়সে অক্সফোর্ডের ক্রাইস্ট চার্চ থেকে ম্যাট্রিকুলেশন পাস করেন এবং ১৭১১ সালে মিডল টেম্পলে ভর্তি হন। ১৭১৪ সালে তিনি তার বাবার উত্তরাধিকারী হন এবং জ্যামাইকায় বিস্তৃত চিনির বাগানের উত্তরাধিকারসূত্রে পান।  ১৭১৮ সালে লো আয়ারল্যান্ডের অর্ডন্যান্সের নিয়ন্ত্রক নিযুক্ত হন এবং ১৭৩০ সাল পর্যন্ত এই পদে বহাল থাকেন। ১৭১৮ সালের ২৪ নভেম্বর একটি উপনির্বাচনে তিনি হুইগ হিসেবে অ্যালডবার্গের সংসদ সদস্য নির্বাচিত হন। তিনি সাধারণত সরকারের পক্ষে ভোট দিতেন। ১৭২২ এবং ১৭২৭ সালের সাধারণ নির্বাচনে তিনি অ্যালডবার্গের জন্য বিনা প্রতিদ্বন্দ্বিতায় ফিরে আসেন। এই সময়ের মধ্যে তিনি বিরোধী দলকে সমর্থন করতে চলে গিয়েছিলেন।"LOWE, Samuel (?1693-1731), of Goadby Marwood, Leics". History of Parliament Online (1715-1754). Retrieved 29 October 2018.  লো ১৭৩১ সালের ১৯ জুলাই অবিবাহিত অবস্থায় মারা যান, তার ভাগ্য তার দুই বোনের কাছে রেখে যান, যাদের মধ্যে একজন থিওবাল্ড টাফিকে বিয়ে করেছিলেন।"LOWE, Samuel (?1693-1731), of Goadby Marwood, Leics". History of Parliament Online (1715-1754). Retrieved 29 October 2018.   তথ্যসূত্র   বিষয়শ্রেণী:গ্রেট ব্রিটেনের সংসদ সদস্য ১৭২৭-১৭৩৪ বিষয়শ্রেণী:গ্রেট ব্রিটেনের সংসদ সদস্য ১৭২২-১৭২৭ বিষয়শ্রেণী:গ্রেট ব্রিটেনের সংসদ সদস্য ১৭১৫-১৭২২ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৭৩১-এ মৃত্যু বিষয়শ্রেণী:১৬৯০-এর দশকে জন্ম
This template is specifically intended to challenge a fact in the lead section of an already well-sourced article, where that lead is clearly intended to function as a summary of the content, but the fact tagged does not appear in the body.  Usage More specifically, many articles, including the bulk of featured articles, do not contain any citations in the lead, because the lead section in them is used to summarize the content in the body of the article, which already contains citations for the summarized content. Thus, this template should only be used:  In articles which already have substantial sourcing; and  The lead is clearly written as a summary of the content; but  One of the facts in the lead is not verified in the article's body and you seek verification of that fact.  By the same token, this template should not be used in poorly sourced articles, or articles whose leads are not clearly written as attempts to summarize the content. In such articles,  may be more appropriate, or more generally, depending on context, ,  or . Note that any place you would want to use many instances of this tag (or of {{citation needed}}), that almost always means you should use one of the general tags above just once, rather than peppering the lead.  BLPs Unsourced or poorly sourced contentious material about living persons should be removed immediately. Do not tag it: immediately remove it. See this section of the Biography of Living Persons policy.  Parameters You may append a date to the template in the following format:   Do not substitute this template.  While it will not break the template if omitted, it is a good idea to include the date parameter.  The date parameter consists of the name of the current month and the year only (no day). The names of the months are capitalised in English.Any deviation from these two rules will result in an "invalid date parameter" error.  It is also recommended to add the (non-displayed)  parameter to leave a better record for future editors. For example, the following usage might be appropriate for the claim that "Masako Katsura has won several pool championships.":  Adding this template to an article places the article into :বিষয়শ্রেণী:উৎসবিহীন তথ্যবিশিষ্ট নিবন্ধ or a dated subcategory thereof.  Please remove the template when a proper citation for the statement (whether in the lead or the body) has been added.  Redirects        )  বিষয়শ্রেণী:ইনলাইন তথ্যসূত্র এবং যাচাইযোগ্যতা বিতর্ক টেমপ্লেট বিষয়শ্রেণী:ভূমিকা পরিষ্করণ রক্ষণাবেক্ষণ টেমপ্লেট